Nem túlzás azt mondani, hogy már régen tönkretettem a családomat.
Amikor apámat lelőttem, és már az előtt.
Majd, azt hiszem, megint fájdalmat okoztam nekik.
Olyan...
szívszaggató fájdalmat.
MIÓTA 1976-BAN ÚJRA BEVEZETTÉK A HALÁLBÜNTETÉST AZ USA-BAN,
TÖBB MINT 8000 EMBERT ÍTÉLTEK HALÁLRA EMBERÖLÉS MIATT
EZ A HALÁLSORON LÉVŐ 990142-ES ELÍTÉLT TÖRTÉNETE
Az emberek mindig bocsánatot kérnének.
Ez nem így megy.
Ha megkondítod a harangot,
az nem tud nem kongani.
Nem mehetsz vissza az időben.
A NETFLIX SAJÁT GYÁRTÁSÚ SOROZATA
Ez igaz történet.
Így fogom kezdeni.
Csak lázadni akartam, káoszt okozni.
Végigmértem. Majd meglátjuk, ki öl meg kit!
Döntöttem.
Kioltottam az életét
Nem akartam ezt tenni,
bárcsak ne tettem volna!
Tudtam: kiszállok a kocsiból, és megölöm a két férfit.
Ahogy előttem térdelt,
csak arra emlékszem, hogy lövök.
Én..
mindkettőt megöltem.
Agyonszúrtam.
MISSOURI ÁLLAM NAGYPECSÉTJE
POTOSI FEGYHÁZ A BIZTONSÁG ALAP, NEM CSUPÁN CÉL
A nevem Charles Armentrout.
Fiatalkoromban mindenki Billynek hívott.
1995-BEN BILLY ARMENTROUT MEGÖLTE EGY CSALÁDTAGJÁT
Ez igaz történet.
Így fogom kezdeni.
St. Louis Cityben születtem.
A St. Louis Kórházban, 1965. augusztus 2-án.
A szüleim még kiskoromban elváltak.
Talán hat- vagy hétéves lehettem.
Emlékszem, mikor a mostohaapám
és az anyám összekerült.
Talán a mostohaapámmal való viszonyomban
jelent meg először a rengeteg düh.
Nem annyira fizikailag bántalmazott,
mint inkább verbálisan és mentálisan.
És azt hiszem, ez idővel megviselt.
Ha egy felnőttől folyton azt hallod, hogy hülye vagy, ostoba,
az rányomja a bélyegét a fejlődésedre.
És azt hiszem,
innen ered
mind a negatív viselkedés.
18 évesen már olyannyira nem jöttem ki a mostohaapámmal,
hogy majdnem tettlegességre került sor köztünk.
És apám akkor felhívott azzal,
hogy már 18 vagyok, hozzá költözhetek, anyám nem szólhat bele.
Így apámhoz költöztem.
Eleinte jó is volt, de visszatekintve, nem a megfelelő döntéseket hoztam.
Rossz helyen voltam.
Rosszfiú akartam lenni.
Kezdtem benzinkutakat rabolni.
Az első rablás után láttam, hogy könnyen megy. Kiraboltam a következőt.
Az a rablás meg egy másikba torkollott.
Fékevesztett voltam.
Elragadott a hév.
Élénken emlékszem egy igen...
jelentős pillanatra, mikor magamban beszélek.
Párbeszédet folytattam magammal
Azt mondtam: Ha így folytatod, ha így haladsz tovább,
akkor vagy meghalsz,
vagy nagy bajba keveredsz. Abba kell hagynod.
És magamban azt feleltem: Cseszd meg!
Onnantól romlott a helyzet.
Kezdtem pénzt lopni az apámtól.
Rajtakapott, hogy csekket írok a nevében,
és bedühödött.
Azt hittem, kirúg otthonról.
És...
féltem, hogy vissza kell mennem a mostohaapámhoz.
Tudtam, hogy a mostohaapám rám száll majd.
Nem tehettem.
Úgy éreztem, sarokba szorítottak.
És nincs kiút.
Igen, akkoriban elmebeteg voltam.
Intettem apámnak, hogy jöjjön haza.
Van egy ajtó a lépcsőn, én az ajtó túloldalán álltam.
Amikor a kilincshez nyúlt, lőni kezdtem.
Nem tudom pontosan, hányszor találtam el.
Azt hiszem, hatszor, talán hétszer,
a kilenc lövésből.
Rajtaütöttem.
Nem tett nekem semmi rosszat.
Tényleg nem.
Nem érdekelt. Csak magammal törődtem.
Szörnyeteg voltam.
A MELLKASÁT KÖZELRŐL ÉRT HAT LÖVÉS ELLENÉRE
ARMENTROUT APJA ÉLETBEN MARADT
A rendőrség azt akarta, hogy feljelentsen, de ő nem akart.
Úgy gondolta...
Úgy gondolta, megőrültem.
Az apám elleni támadást követő órákban
a rendőrség rájött, hogy több benzinkutat is kiraboltam.
Ezért letartóztattak,
vádat emeltek, és több hónap múlva 19 évre ítéltek.
LETARTÓZTATÁSI JEGYZŐKÖNYV
FEGYHÁZBA ÁTHELYEZVE
Abból tízet töltöttem le...
a fegyházban.
Amikor 28 évesen szabadultam,
egyetlen ember volt hajlandó befogadni,
mert a feltételes szabadlábra helyezéshez lakhely kellett,
a nagyanyám.
Inez Notter.
Apám anyja.
Tűzrőlpattant nő volt.
Apró termetű.
Hatalmas szívvel.
Még azt is megbocsátotta, hogy lelőttem a fiát.
Egészen hihetetlen!
Bevo Millnek hívták a környéket, dél-St Louisban.
Jó környék volt. Csendes.
De akkoriban rossz társasághoz csapódtam.
A társaság közepe akartam lenni, a nagyágyú.
Roger Brannan fura volt, de menő.
Nála lógtunk, füveztünk, buliztunk.
Rick Lacey más volt, mint Roger Brannan.
Rick Lacey gáláns pasi volt.
De kábítószeres.
Kisstílű bűnöző.
Csak kóvályogtunk, drogoztunk, megállás nélkül.
Bejött a képbe az a lány.
És megkínált kokainnal.
Amint kipróbáltam, beszippantott, és nem tudtam szabadulni.
28 ÉVES KORÁRA
BILLY ARMENTROUTNÁL NAPI 300 DOLLÁROS CRACK KOKAIN FÜGGŐSÉG ALAKULT KI
A nagyanyámtól kértem pénzt.
Adott is.
Aztán már nem akart adni.
Úgyhogy csekket loptam, és az ő számláját is kezdtem csapolni,
és pénzt lopni.
Rájött, számonkért miatta,
én meg bocsánatot kértem, hogy nem úgy gondoltam.
Visszafizetem.
Talán egy héttel később
lefoglalták a kocsimat.
Nem volt pénzem.
Hazamentem a nagyanyámhoz, és megpróbáltam pénzt szerezni tőle.
Visszautasított.
Azt gondoltam, egy módja van, hogy pénzt szerezzek: ha kirabolom.
Megverem.
Elég borzalmas, de így jutottam
a rablástól ...
odáig, hogy meglendítettem az ütőt.
Már tudtam, hogy meg kell ölnöm.
Követtem a hálószobájába,
és verni kezdtem az ütővel.
Ütöttem, míg el nem ájult,
megkötöztem, az ágyra tettem.
kiforgattam a fiókokat, találtam némi pénzt, leléptem.
Ezt tettem, és megöltem.
Másnap visszamentem,
bőröndbe rejtettem a testét a pincében,
próbáltam eltüntetni a nyomokat.
A RENDŐRSÉG KÉT NAP MÚLVA TALÁLTA MEG INEZ NOTTER HOLTTESTÉT
MIUTÁN A CSALÁDJA BEJELENTETTE, HOGY ELTŰNT
A CSALÁD A RENDŐRSÉGNEK ELMONDTA, HOGY SZERINTÜK BILLY LEHET FELELŐS
Hajtóvadászat indult Billy Armentrout után.
Ő volt az első számú gyanúsított, úgyhogy
minden erőnkkel azon voltunk, hogy megtaláljuk.
NYUGALMAZOTT RENDŐR ST. LOUISI RENDŐRSÉG
Bill McDonough vagyok, egyike azoknak a nyomozóknak,
akiket eredetileg az ügyre állítottak.
Kiderült, hogy Billy megpróbálta beváltani
aznap a nagyanyja csekkjét, de a bank elutasította.
Ez egy jó, friss nyom volt.
Mindannyiunknak voltak az utcákat jól ismerő informátorai.
Úgyhogy mindenki szólt az embereinek,
elhintette, hogy keressük a fickót, aztán jött a hívás,
emlékszem, azt mondták, hogy kiszúrták Ricky Laceynél,
megadták a címet, bepattantunk a kocsikba, és
hajtottunk, ahogy csak tudtunk.
Útközben beszóltunk a rádión,
hogy hátra megyünk,
mert a rosszfiú mindig ott lép meg.
Pontosan itt voltam, 3436.
Ez az. Első emelet.
A gyilkosságiak megálltak a ház előtt, a hátsó ablakon pedig
jött Billy Armentrout,
mintha a gondviselés sodorta volna elém,
egy kicsit birkóztunk, aztán lefogtuk,
őrizetbe vettük, és ennyi volt. Billy őrizetbe került.
HIDEG SÖR
LEO BÁRJA
Épp csak áthelyeztek ide,
rögtön Rubin mellé kerültem,
és bele is vetettük magunkat.
A kilencvenes években zajlott a crack háború,
és több mint 200 gyilkosság volt a városban
évente.
Gyakorlatilag azután, hogy elkaptuk Billyt,
beszélgetni kezdtünk, és akkor jöttem rá,
mennyire eluralta őt a crack, mikor megkérdezte,
hogy a nagyanyja miatt van-e bent?
Mondtuk, hogy igen, miatta.
Mire ő: Ha még egyszer szívhatok egy kis cracket,
elmondom, amit akarnak.
Tudja, ettől padlót fogtam, bántott.
Mondtam is neki: Ugye tudod, Billy,
hogy ez visszaüt majd, ami itt történt,
hogy megölted a nagyanyádat emiatt cucc miatt,
amiből még egy adagot akarsz, de az kizárt.
MÁRCIUS 22.-ÉN BILLY ARMENTROUT HOZZÁJÁRULT KIHALLGATÁSA FILMRE VÉTELÉHEZ
Jogában áll hallgatni. Megértette?
Igen.
Amit mond, felhasználható ön ellen a bíróságon.
- Megértette? - Igen.
Mondja el, mi történt szombat reggel!
Onnantól, hogy felébredt.
Rick átjött.
Milyen Rick?
Lacey!
Átjött Rick Lacey.
Bedörömbölt.
Kérdeztem tőle, hogy mi van.
Azon agyaltunk, hogyan szerezzünk pénzt.
Mondtam, hogy menjünk át nagyanyámhoz, verjük át valahogy.
Erre Rick: Mi lenne, ha leütném?
Úgyhogy bementem a szobámba
a kis baseballütőmért,
ami a komódon volt. Fogtam és odaadtam Ricknek.
Rick bement utána a hálószobába,
és dulakodást hallottam.
Rick azt mondta: Billy!
Nyomás innen! Nyomás!
Rickkel eljöttünk.
És az ütő?
Rick mondta: dobjam a folyóba, de az nem lett volna jó.
- Más tudja, hogy ott volt? - Rick.
Rick elment heroinért.
Elmentünk Rickhez, hogy betépjünk.
Nem volt szokványos kihallgatás.
Folyamatosan hazudott, Rick Laceyre fogta, amit tett.
Azt mondja, Rick Lacey az ütővel támadt a nagyanyjára.
Csak az ütővel, vagy mással is?
Tudtommal csak azzal.
Biztosak voltunk abban, hogy Laceynek ehhez semmi köze.
Lacey állította, hogy sosem volt Billy Armentrout nagyanyjánál.
Nem is találtuk fizikai nyomát. Ujjlenyomatot...
vagy bármit a világon.
A RENDŐRSÉG ARRA JUTOTT, HOGY KIZÁRÓLAG BILLY ARMENTROUT TEHETŐ FELELŐSSÉ
A NAGYANYJA MEGÖLÉSÉÉRT
1995. MÁRCIUS 22-ÉN VÁDAT EMELTEK ELLENE ELŐRE MEGFONTOLT EMBERÖLÉS MIATT
RICK LACEY ELLEN NEM EMELTEK VÁDAT
Ott egy pasas,
aki cracket szív.
Olyan, mint a forgószél,
ami átsöpör a városon, és visz mindent,
amit ér, vagy fortéllyal vagy erőszakkal.
Billy átlépett egy határt azzal, hogy a nagyanyját megölte.
Agyonvert egy 81 éves nőt, aki nem volt 45 kiló.
Jó eséllyel újra megtenné,
és a legsebezhetőbbeket szúrná ki.
Szerintem gonosz, de szerintem gyáva is.
ARMENTROUT VOLT BARÁTJA
Mit gondolok Billy Armentroutról?
Szerintem beteg és gyomorforgató,
amit a saját nagyanyjával művelt.
Aki mindent megtett Billyért,
és ezt kapta cserébe.
Semmi szükség rá,
hogy Billyt valaha is kiengedjék.
A nevem Roger Brannan,
St. Louisból, Missouriból.
Billy Armentrout és Rick Lacey barátja voltam akkoriban.
Azt hiszem, nyugodtan nevezhetjük
a lázadó korszakomnak.
Az volt. Szinte végigbuliztam.
Én is...
toltam drogot, konkrétan
füvet, marihuánát.
De soha semmi mást. Tudja, cracket,
vagy heroint.
De a többiek mind.
Ott lógtak Ricknél.
Ha bárhol be tudtak tépni, azt tették.
Akkor tudtam meg, mi történt, már a gyilkosságot,
mikor letartóztattak,
mert be akartam váltani egy csekket Billynek.
Aludtam,
mikor jöttek, bekopogtak,
és kiderült, hogy legalább húszan voltak.
Bevittek a rendőrségre,
és amikor azt mondták, emberölés elmondtam mindent, amit hallani akartak,
mert eszemben sem volt börtönbe menni olyasmiért, amit más követett el.
Érti?
A frász kerülgetett.
Végig úgy gondoltam, hogy egyedül Billy tette.
Az, hogy Rick Lacey segített Billynek
megölni a nagyanyját, fel sem merült bennem.
Érti?
Csak akkor gondoltam erre, mikor ez elhagyta Billy száját.
Rá akarta verni valakire, és Rick Lacyre esett a választása.
BILLY ARMENTROUT 1995-BEN ÁLLT BÍRÓSÁG ELÉ
VÉGIG AZT ÁLLÍTOTTA, HOGY RICK LACEY ÖLTE MEG A NAGYANYJÁT
Úgy vélem, olyasvalakinek, mint Armentrout,
aki úgy élt, hogy hazudott, hogy droghoz jusson,
és hazudott, hogy megússza,
hazudni, és a bíróság előtt állítani, hogy nem ő tette,
csak a korábbi viselkedésminta folytatása volt.
A nevem Chris Slusher.
Ügyvédként dolgozom Columbiában,
25 éve mint bűnügyi védőügyvéd.
Emlékszem, Billy Armentrout önmagát akarta képviselni
kezdettől fogva.
Nekünk, hogy úgy mondjam, hibrid szerepünk volt az ügyben.
Kezdetben kirendelt ügyvédként tanácsadó szerepünk volt.
Gyakorlatilag az ember ott van, követi az eseményeket,
és ha a védencnek szüksége van rá, akkor beugrik.
Rick bement utána a hálószobába,
Jól emlékszem, hogy Mr. Armentrout állította:
Mr. Lacey követte el a bántalmazást,
ami a nagyanyja halálát okozta.
Azt kiabálta: Tök mindegy.
Az ügyész nem hitte el, amit Mr. Armentrout állított
Ricky Lacey szerepéről.
Úgy vélték, Mr. Armentrout volt az egyetlen felelős.
1998. FEBRUÁR 14-ÉN BILLY ARMENTROUTOT BŰNÖSNEK TALÁLTÁK
ÉS ELŐRE MEGFONTOLT EMBERÖLÉSÉRT HALÁLRA ÍTÉLTÉK
TOVÁBBRA IS AZT ÁLLÍTOTTA, HOGY ÁRTATLAN
MISSOURI ÁLLAM LEGFELSŐBB BÍRÓSÁGA
A hasonló esetek során azt tapasztaltam védenceimnél,
hogy sokaknál előfordul
egy mélyről jövő félelem attól, hogy beismerjék a bűnt,
mert felfogják, milyen szörnyűséget tettek.
Ez a belső ellentmondás az oka, hogy nem akarják beismerni.
El kell jutniuk arra a fejlettségi pontra, ahol belátják a felelősségüket.
Mikor a tárgyalási szakaszban kapcsolatban voltam Mr. Armentrouttal,
ő még nem tartott ezen a szinten.
A HALÁLSORON TÖLTÖTT NYOLC ÉV UTÁN ARMENTROUT ÍTÉLETÉT FELÜLVIZSGÁLTÁK
EGY JOGI FORMASÁG MIATT AZ ÍTÉLETET TÉNYLEGES ÉLETFOGYTIGLANRA ENYHÍTETTÉK
2006-BAN ARMENTROUTOT KIENGEDTÉK A TÖBBI RAB KÖZÉ
A POTOSI FEGYHÁZBAN
Billy folyamatosan állította, hogy ártatlan.
Ragaszkodott hozzá, hogy ártatlan,
nem követte el azt a bűntényt, csak komiszul elbántak vele.
Azt hiszem, a keserűségének nagyrészt ez volt a forrása.
Átéreztem a dühét, amit a rendszerrel szemben táplált,
csalódottságát, ahogy bizonyítani próbálta az ártatlanságát.
A nevem Randall Bernard Knese.
Randynek ismernek.
1997-ben kerültem
...kerültem a Potosi fegyházba,
és ismertem meg Billy Armentroutot,
ugyanabban a szárnyban éltünk, és összebarátkoztunk.
Missouri fegyintézeteiben
van olyan foglalkozás, hogy "A bűntett hatása az áldozatokra", vagy ABHÁ.
Az utolsó rész az áldozatok beszámolója,
ahol elmondták, hogyan végzett valaki a családtagjukkal.
Ez rendkívül...
Olyan lelkiállapotba kerültél,
hogy nem tudtad már titkolni.
Hogy kapcsoltál: A francba, ezt tettem valakivel.
És a családja
így érez.
Nem tudom, mi változott meg Billyben,
de elindult valami változás,
viszont sosem beszélt róla.
Aztán egy nap azt mondta, regisztrál ABHÁ-ra.
Na, gondoltam, azon én is ott akarok lenni,
és megpróbálom kiszedni belőle az igazságot.
Más ember lehet-e Billy,
mint mikor részt vett a nagyanyja megölésében?
Lehetséges-e, hogy többé nem lesz ugyanaz,
mint aki a bűnt elkövette?
Azon az ABHÁ-n történt vele valami,
elért ahhoz a ponthoz, ahol,
döbbenetünkre, megvilágosodott.
ABHÁ-n voltam,
a rabok közül többel jó viszonyban voltam, ismertek,
és jött Randy Knese az utolsó részben, ami a gyilkosság...
beszélt arról, amit elkövetett, aztán mentünk körbe a teremeben.
És végül kimondtam: Én öltem meg a nagyanyámat.
A helyiségben tartózkodók legnagyobb meglepetésére.
Mondtam, hogy Inez Notternek hívták.
És agyonvertem egy baseballütővel.
Mikor ezt kimondtam,
az összes résztvevő számára
világos volt,
hogy
most az egyszer
végre felvállaltam a döntéseimet.
Nem arról volt szó,
hogy nem tudtam, hogy megtettem. Hanem annyira...
fájdalmas volt...
hogy képtelen voltam ép ésszel
felfogni, hogy megtettem.
Nagyon sajnálom.
Hogyan fejezzem ki?
Nem megy.
Viszont
jobb ember, más ember lehetek.
Olyannyira más,
hogy rá sem ismernek
a tetteimre, a gondolataimra,
vagy ahogy viselkedem.
Beismerte, hogy
ő tette.
Ennyi év után. Ejha!
És tudja, mit tett rosszul.
Pontosan tudja, mit tett rosszul.
És tudja mit?
Valami fura oknál fogva hiszek neki.
Teljes mértékben.
Valahol sajnálom a srácot.
De rosszat tett.
És...
meg kell fizetnie érte.
Mást nem mondhatok.
Nem gondoltam, hogy megkönnyezem ezt a szart.
És...
szívből kívánom, hogy legyen boldog, már ha lehet,
ott a börtönben.
Tudom, hogy rossz ember volt.
Azt mondja, megváltozott.
De attól még szabadulni nem fog.
Attól a nagyanyja nem jön vissza.
Az emberek mindig bocsánatot kérnének.
Ez nem így megy.
Ha megkondítod a harangot,
az nem tud nem kongani.
Nem mehetsz vissza az időben.
Nem túlzás azt mondani, hogy már régen tönkretettem a családomat.
Amikor apámat lelőttem, és már az előtt.
Billy felhívott a börtönből,
és próbált közeledni, azt hiszem, mert
jót beszélgettünk,
de az volt az utolsó, hogy szót váltottunk.
Az elmúlt néhány évben kaptam pár karácsonyi üdvözlőlapot,
amiket nem viszonoztam, és ez valahol nyomasztott.
ONNANTÓL, HOGY ELÍTÉLTÉK,
BILLY ARMENTROUT KAPCSOLATA A CSALÁDJÁVAL GYAKORLATILAG MEGSZAKADT
Nevettem, mikor ezt megláttam,
olyan vicces képet vág rajta.
Aha.
Mary Eberhardt vagyok,
Billyt azóta ismerem, hogy hozzámentem az apjához, Billhez.
A nevem Wendy, Mary lánya vagyok.
Alig vártam a hétvégéket, amikor Billy jött.
Mert így volt kivel rosszalkodni.
Jó volt. Szerettem Billyvel lenni.
Amikor először találkoztam Billyvel, ötéves volt, igazi aranyos kisfiú.
Mást sem akart, mint az apjával lenni.
És a kedvére tenni.
Igen, a kedvét kereste.
Várta a hétvégéket, amiket az apjával tölthet.
De mikor végre az apjával lehetett,
az rettenetes volt.
Az apja, gyalázatos volt,
gondolkodás nélkül átgázolt bárkin,
nem csak anyámon, mert nő és nem olyan erős, mint ő,
hanem szerintem bárkit képes lett volna megtámadni, aki feldühítette.
Annyiszor láttam, hogy Bill megveri
Billyt, jelentéktelen apróságok miatt.
Olyat sose láttam, hogy Billy együttérzést vagy gondoskodást kapott volna.
Nem tudom, volt-e ilyen az életében,
és talán ez megkeményíti az embert.
TÖBBÉVNYI BÁNTALMAZÁS UTÁN 1974-BEN MARY ELHAGYTA BILLY APJÁT
BILLY 9 ÉVES VOLT
Teltek az évek, és nem találkoztam Billyvel
egy jó darabig, de úgy gondoltam rá, mint a bátyámra.
Majd újra megjelent az életünkben, de már nem ugyanaz a báty volt,
akivel jól éreztem magam.
Jött, és egy darabig látogatott.
Csak azután a bizonyos látogatás után
- vettem észre, hogy... - a dolgok kezdtek...
eltünedezni.
- Be is tört. - Az ajtó leszakítva a zsanéroktól,
a lakás teljesen feldúlva.
Nem puszta betörés volt.
Hanem fékevesztett düh.
A java ezután jött, akkor volt, hogy Billy ott állt az ajtó mögött,
és mutatta, hogy fegyver van nála.
Az arcomhoz tette, hogy érezzem a hidegét,
hogy valódi. Nyilvánvalóvá vált, hogy
ijesztő dolgokra képes, aztán utána elköltöztünk.
Hát igen.
Három-négy évig nem találkoztam Billyvel,
és akkor hívott fel az apja, hogy Billy rálőtt.
Azt mondta: "Az a kis mocsok", elnézést,
de így mondta, "azt hitte, hogy kinyírt".
NEM SOKKAL AZUTÁN, HOGY MEGLŐTTÉK, BILLY ARMENTROUT APJA MEGHALT
Nem tudjuk,
hogy öngyilkos lett-e, vagy véletlen volt,
mert a kocsijában találtak rá, a garázsában.
És előtte ivott.
Úgy négy hónappal azután történt, hogy Billy meglőtte,
az nagyon megviselte. Megállás nélkül ivott.
Szerintem valahol mélyen nagyjából érezte, hogy megérdemelte,
azért, ahogy Billyvel bánt.
POTOSI FEGYHÁZ
Apám nehéz ember volt.
Hogy apám rosszabb volt-e, mint más rossz apák?
Igen, talán az volt.
Talán csak ez a mintája volt.
Láttam-e, hogy bántalmazza a mostohaanyámat?
Igen.
Engem is bántott-e? Persze.
Ez lehetett-e az oka, hogy lelőttem? Valószínűleg közrejátszott.
De azt látni kell, hogy ez nem egyetlen, elszigetelt dolog.
Hanem több dolog együtthatója.
90 NAPPAL AZ ELSŐ BESZÉLGETÉS UTÁN
BILLY ARMENTROUT VÁLLALTA, HOGY TOVÁBBI KÉRDÉSEKRE VÁLASZOL
ZSÁKUTCA
AZ ÁLLAMI FEGYHÁZ TERÜLETE BELÉPNI TILOS!
Miért nem voltam őszinte a nagyanyám halálával kapcsolatban?
Ez többrétű.
Az első és legfontosabb rétege
a tagadás, az én részemről, hogy képes voltam megtenni
egy ilyen...
egy ilyen dolgot azzal, aki szeretett.
A második réteg,
hogy nem akartam ezzel szembenézni.
Nem akartam elfogadni.
Másokat akartam hibáztatni.
Mentálisan olyan állapotban voltam,
hogy előfordultak időszakok,
mikor valóság
és képzelet összemosódott.
Oly mértékben,
hogy magamnak sem ismertem be, a gondolataimban.
Olyan mélyre temettem az érzéseimet,
hogy néha magam is elhittem,
hogy Rick tette.
RICK LACEY 2014-BEN MEGHALT
NÉGY ÉVVEL AZUTÁN, HOGY BILLY ARMENTROUT BEISMERTE NAGYANYJA MEGÖLÉSÉT
Nem adódott
lehetőségem kapcsolatba lépni Rickkel.
Hogy tudassam vele, már nem őt hibáztatom,
hanem vállaltam a felelősséget a nagyanyám megöléséért.
Mikor megtudtam, hogy elment...
az megint csak egy másik réteg volt:...
a...
fájdalom,
hogy nem tudtam elmondani neki: Hé, haver. Sajnálom.
Nem akartam azt tenni.
De megtettem.
A családomból csak nagyon kevesekkel
tartok kapcsolatot.
Az én hibám.
Annyi fájdalmat okoztam, nem várhatom, hogy bármilyen szinten megbocsássanak.
Az egyetlen, akivel mostanság, vagy régen
kapcsolatban voltam, az a nagybátyám, Bobby Wacker.
Egészen a haláláig.
Illetve...
a mostohatestvérem, Wendy, és a mostohaanyám, Mary.
Ez aztán egy kicsit megritkult.
Az egyik
beszélgetés felvétele után kaptam egy e-mailt
a húgomtól.
2009 óta
nem hallottam felőle.
Azt hiszem,
ma eljön meglátogatni.
Ez lesz az első találkozásunk
nagyon hosszú idő után.
Mindig is hiányzott a kapcsolatunk,
mert azok a gyerekkori pillanatok
a legjobb emlékeim közt vannak.
Életem fénypontja volt,
mikor a hétvégén meglátogattam apámat, és a húgommal lehettem.
A létem java részében becstelen voltam.
Többé már nem leszek az.
Becsületes leszek
mindenben,
amit teszek.
Ha valóban megbánod a bűneidet,
és valóban felismered a pusztítást, amit véghez vittél
egy emberélet kioltásával, akkor
azt hiszem, továbbléphetsz.
Kérj bocsánatot, komolyan próbáld jóvá tenni.
Vállald fel.
A feliratot fordította: Chovanecz-Molnár Éva